Ludmila de Weever
Ludmila de Weever (☆ 23 di mei 1980) ta un polítiko di Sint Maarten. Desde 19 di mei 2021 e ta miembro di Parlamento di Sint Maarten. Entre 2020 i 2021 e tabata minister di Turismo, Asuntunan Ekonomiko, Transporte i Telekomunikashon (TEATT) di Sint Maarten.

Den elekshon 2020 pa Parlamento di Sint Maarten e tabata kandidato nr.6 riba lista di partido UP i a risibi 267 voto personal. Dia 28 di mart 2020 el a asumí e puesto di minister di Turismo, Asuntunan Ekonomiko, Transporte i Telekomunikashon den gabinete Jacobs II. Un aña despues e ta retira pa bira parlamentario. Seguidamente de Weever a bandoná e partido na sèptèmber 2022 i a kontinua komo parlamentario independiente. Desde mart 2023 e ta afiliá na PFP.

Hende
Polítiko di Sint Maarten